Komisijos reglamentas (EEB) Nr. 3745/89
1989 m. gruodžio 13 d.
iš dalies keičiantis Reglamentą (EEB) Nr. 2220/85, nustatantį bendras išsamias taisykles dėl užstatų sistemos taikymo žemės ūkio produktams
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1985 m. gegužės 23 d. Tarybos reglamentą (EEB) Nr. 1491/85, nustatantį specialias priemones sojos pupelėms [1], su paskutiniais pakeitimais, padarytais Reglamentu (EEB) Nr. 2217/88 [2], ypač į jo 2 straipsnio 8 dalį,
kadangi Komisijos reglamento (EEB) Nr. 2220/85 [3] su paskutiniais pakeitimais, padarytais Reglamentu (EEB) Nr. 1181/87 [4], 1 straipsnyje daroma nuoroda į Bendrijos žemės ūkio reglamentus, kurie įpareigoja pateikti užstatą, kuris užtikrintų nustatytos sumos sumokėjimą, jeigu neįvykdomas įsipareigojimas;
kadangi nei Tarybos reglamentas (EEB) Nr. 1491/85, nei 1985 m. liepos 25 d. Reglamentas (EEB) Nr. 2194/85, patvirtinantis bendras taisykles dėl sojos pupelėms taikytinų specialiųjų priemonių [5], su paskutiniais pakeitimais, padarytais Reglamentu (EEB) Nr. 1231/89 [6], nors ir nustatantys užstatų sistemą, nėra minimi Reglamento (EEB) Nr. 2220/85 1 straipsnyje; kadangi dėl to, siekiant užtikrinti, kad ir anksčiau minėtos sistemos būtų aiškinamos vienodai, Reglamentas (EEB) Nr. 2220/85 turėtų būti atitinkamai užbaigtas;
kadangi šiame reglamente numatytos priemonės atitinka visų suinteresuotų Vadybos komitetų pateiktas nuomones,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2220/85 1 straipsnis yra papildomas šiuo g punktu:
"g) Reglamentas (EEB) Nr. 1491/85 (sojos pupelės) [7]."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. gruodžio 13 d.